**POZIV**

**na sudjelovanje u savjetovanju s javnošću**

**o**

**NACRTU PRIJEDLOGA ODLUKE O BROJA ORDINACIJA**

**U DOMU ZDRAVLJA ZADARSKE ŽUPANIJE**

Stupanjem na snagu novog Zakona o zdravstvenoj zaštiti (Narodne novine broj 100/18.), 1. siječnja 2019. godine započeo je proces usklađivanja svih subjekata u sustavu zdravstvene zaštite. Za sustav primarne zdravstvene zaštite značajna promjene je ukidanje sustava koncesija javne zdravstvene službe te uvođenje ordinacija kao novog organizacijskog oblika rada privatnih zdravstvenih radnika u mreži javne zdravstvene službe.

U tom procesu županije kao osnivači zdravstvenih ustanova ključni su nositelji odluka kojima se uređuje sustava zdravstvene zaštite.

Članak 103. Zakona određuje domove zdravlja kao nositelje zdravstvene zaštite na primarnoj razini zdravstvene djelatnosti na području županija, a stavkom 2. istog članka navedeno je kako dom zdravlja može obavljati djelatnosti: obiteljske (opće) medicine, dentalne zdravstvene zaštite, dentalne tehnike, zdravstvene zaštite žena, zdravstvene zaštite predškolske djece, medicine rada / medicine rada i sporta, logopedije, laboratorijske, radiološke i druge dijagnostike, sanitetskog prijevoza, ljekarničke djelatnosti, fizikalne terapije, patronažne zdravstvene zaštite, zdravstvene njege te palijativne skrbi, kao i obavljanjem specijalističko-konzilijarne djelatnosti. Stavkom 3. i stavkom 4. utvrđena je obveza doma zdravlja da uz odluku uz odluku osnivača osigurati da u svakoj djelatnosti navedenoj djelatnosti ima do 25 % ordinacija te da dom zdravlja mora osigurati provođenje navedenih djelatnosti ako obavljanje istih sukladno mreži javne zdravstvene službe nije drukčije organizirano.

Člankom 46. Zakona o zdravstvenoj zaštiti utvrđeno je da djelatnosti obiteljske (opće) medicine, dentalne zdravstvene zaštite, zdravstvene zaštite predškolske djece, zdravstvene zaštite žena, medicine rada / medicine rada i sporta te specijalističko-konzilijarna djelatnost mogu obavljati privatni zdravstveni radnici u ordinaciji kao novom organizacijskom obliku obavljanja zdravstvene djelatnosti

Također, ove odredbe o obavljanju djelatnosti od strane privatnih zdravstvenih radnika u ordinaciji odgovarajuće se primjenjuju na medicinsko-biokemijske laboratorije, privatne prakse za zdravstvenu njegu u kući, privatne prakse fizioterapeuta, privatne prakse primalja, privatne prakse dentalnih tehničara, privatne prakse sanitarnih inženjera, privatne prakse radnih terapeuta i ljekarne u kojoj se obavlja ljekarnička djelatnost kao privatna praksa.

Potreban broj privatnih zdravstvenih radnika za obavljanje javne zdravstvene službe utvrđuje se, sukladno članku 45. Zakon o zdravstvenoj zaštiti, za područje Republike Hrvatske odnosno jedinice područne (regionalne) samouprave, mrežom javne zdravstvene službe koju uz prethodno pribavljeno mišljenje Hrvatskog zavoda za zdravstveno osiguranje, Hrvatskog zavoda za javno zdravstvo, nadležnih komora i predstavničkih tijela jedinica područne (regionalne) samouprave odnosno Grada Zagreba, odlukom donosi ministar.

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Tablica 1. Mreža JZS u Zadarskoj županiji, svibanj 2019. – privatni zdravstveni radnici i timovi Doma zdravlja Zadarske županije** | | | | | | |
| **Djelatnost** | Broj timova u Mreži  JZS ( Narodne novine broj 101/12, 31/13 i 113/15) | Broj timova ugovoren s  HZZO-om | Prazna mjesta u Mreži | Timovi doma zdravlja | Privatni zdravstveni radnici/Koncesionari | Obvezan broj timova Doma zdravlja ZŽ (25% | Zahtjevi zaposlenika Doma zdravlja ZŽ za rad u ordinaciji |
| **Opća** | 101 | 98 | 3 | 32 | 66 | 25 | 10 |
| **Dentalna** | 90 | 80 | 10 | 20 | 60 | 22 | 10 |
| **Zaštita djece** | 14 | 10 | 4 | 2 | 8 | 3 | 2 |
| **Zaštita žena** | 13 | 11 | 2 | 5 | 6 | 3 | 0 |
| **Lab. dijagnostika** | 7 | 7 | 0 | 3 (OB Zadar) | 4 | 2 | 0 |
| **Zdrv. njega** | 49 | 47 | 2 | 7 | 40 | 12 | 0 |
| **Med. rada** | 7 | 3 | 4 | 1 | 2 | 2 | 1 |
| **UKUPNO:** | 281 | 256 | 25 | 70 | 186 | 69 | 13 |

S obzirom da djelatnosti utvrđene člankom 103. predmetnog Zakona u mreži javne zdravstvene službe mogu obavljati i privatni zdravstveni radnici i domovi zdravlja kao ustanove, člankom 268. Zakona utvrđeni su uvjeti pod kojima zdravstveni radnici koji su u radnom odnosu najmanje posljednju godinu dana i koji ispunjavaju propisane uvjete za obavljanje privatne praske, mogu podnijeti zahtjev ministarstvu za izdavanje rješenja o obavljanju privatne prakse u ordinaciju uz prethodno sklopljen ugovor o zakupu poslovnog prostora doma zdravlja s iznosom zakupnine koju utvrđuje predstavničko tijelo jedinice područne (regionalne samouprave) , odnosno županijske skupštine.

Slijedom navedenih odredbi Zakona, Zadarska županija kao osnivač Doma zdravlja Zadarske županije pristupila je izradi odluke kojom se utvrđuje broj ordinacija za obavljanje zdravstvenih djelatnosti koje, sukladno mreži javne zdravstvene službe, u Zadarskoj županiji mora imati Dom zdravlja Zadarske županije. Broj ordinacija utvrđuje se na način da se djelatnosti u mreži javne zdravstvene službe: obiteljska (opće) medicina, dentalna zdravstvena zaštita, zdravstvena zaštita predškolske djece, zdravstvene zaštite žena, medicine rada / medicine rada i sporta i djelatnosti zdravstvene njege u kući koje su do stupanja na snagu novog zakona o zdravstvenoj zaštiti bile organizirane davanjem koncesija, mogu obavljati u privatnoj praksi u ordinaciji. S obzirom da je temeljem članka 13. Općih uvjeta ugovora o provođenju primarne zdravstvene zaštite iz obveznog zdravstvenog osiguranja (Narodne novine 160/13), nadležni dom zdravlja, u slučaju spriječenosti privatnog zdravstvenog radnika ugovorenog s HZZO om za obavljanje zdravstvene djelatnosti u mreži javne zdravstvene službe za određeno područje, u obvezi osigurati kontinuiranost u pružanju zdravstvene zaštite osiguranih osoba,. ovom odlukom se predlaže da Dom zdravlja Zadarske županije mora imati 25 % ordinacija u svakoj navedenoj djelatnosti ( Tablica 1.)

Budući da je riječ o dokumentu kojim se uređuju pitanja od interesa za dobrobit građana, odnosno liječnika zaposlenika domova zdravlja čiji je osnivač Zadarska županija , sukladno članku 11. Zakona o pravu na pristup informacijama (Narodne novine broj 25/13. i 85/15.) provodi se postupak savjetovanja sa zainteresiranom javnošću. Postupak savjetovanja provest će se, sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata (Narodne novine broj 140/09.), stavljanjem Nacrta Odluke na internetske stranice Zadarske županije s mogućnošću sudionika da elektronskom poštom ili u pisanom obliku dostave svoje komentare, primjedbe i prijedloge prema na stranicama raspoloživom obrascu.

Postupak savjetovanja provest će se u razdoblju od **22. svibnja 2019. do 7. lipnja2019.** **godine**. Organizator i nositelj postupka savjetovanja je Upravni odjel za zdravstvo, socijaslnu skrb, udruge i mlade.

Pozivamo vas na sudjelovanje u postupku Savjetovanja, za koju potrebu Vam je na raspolaganju utvrđeni Nacrt Odluke o broju ordinacija o broju u Domu zdravlja Zadarske županije Obrazac sudjelovanja u savjetovanju.

* Prilog 1. Nacrt prijedloga Odluke o broju ordinacija za obavljanje djelatnosti Doma zdravlja Zadarske županije
* Prilog 2. Obrazac za dostavu prijedloga, primjedbi i mišljenja u internetskom savjetovanju